OpenLLM-France/wikimedia huggingface dataset:
# Gabinet Dupong-Schaus-Bodson

El Gabinet Dupong-Schaus-Bodson va formar el govern de Luxemburg del 3 de juliol de 1951 al 23 de desembre de 1953, data de la mort del Primer Ministre Pierre Dupong. Va ser una coalició entre el Partit Popular Social Cristià (CSV), i el Partit Socialista dels Treballadors (LSAP). Es va formar després de les eleccions legislatives luxemburgueses de 1951.

## Composició

| Nom | Nom | Partit | Càrrec |
| | Pierre Dupong | CSV | Primer Ministre Ministre de Finances Ministre d'Agricultura Ministre de Danys de Guerra |
| | Joseph Bech | CSV | Ministre d'Afers Exteriors Ministre de Defensa |
| | Pierre Frieden | CSV | Ministre d'Educació Nacional Ministre de Població i Família Ministre de l'Interior Ministre de Salut Pública Ministre de Religió, Arts i Ciències |
| | Victor Bodson | LSAP | Ministre de Justícia Ministre d'Obres Públiques Ministre de Transports |
| | Nicolas Biever | LSAP | Ministre de Treball, Seguretat Social, Mines i Assistència Social |
| | Michel Rasquin | LSAP | Ministre d'Economia i Reconstrucció |
| Font: ||||

## Referències

* ↑ Thewes, 2011, p. 134.
* ↑ Thewes, 2011, p. 138.

## Bibliografia

* Thewes, Guy. «Les gouvernements du Grand-Duché de Luxembourg depuis 1848. Èdition 2011» (PDF) (en francès). [Consulta: 9 desembre 2015].
# Gazania thermalis

Gazania thermalis és una espècie de planta herbàcia que pertany a la família de les Asteràcies. És originària de Namíbia d'on és endèmica. Habita els aiguamolls geotèrmics. Està amenaçat per la pèrdua d'hàbitat.

## Descripció

Aquesta espècie és una planta herbàcia perennifòlia que fa de 0,05 - 0,08 m d'altura.

## Hàbitat

Aquesta espècie creix a o prop de deus d'aigua salobre calenta, i com a resultat estan fragmentats de manera natural. Només es coneixen tres subpoblacions, tanmateix, podria haver-hi unes altres, ja que hi ha llocs aparentment més potencials que encara han de ser investigats. L'extensió de la seva presència s'estima en <1.875 km², no obstant això, l'àrea d'ocupació és molt petita (<5 km²).

## Taxonomia

Gazania thermalis va ser descrita per Kurt Dinter i publicat a Repert. Spec. Nov. Regni Veg. 17: 308. 1921

### Etimologia

Gazania: nom genèric que va ser atorgat en honor de Teodor Gaza (1398-1478), erudit italià d'origen grec i traductor de les obres de Teofrast del grec al llatí.
thermalis: epítet llatí que significa "deu d'aigua calenta".

## Referències

* ↑ «Gazania thermalis». Conservatori i Jardí Botànic de Ginebra: Flora africana. [Consulta: 10 novembre 2010].
* ↑ «Gazania thermalis». Tropicos.org. Missouri Botanical Garden. [Consulta: 5 juliol 2015].
* ↑ «Gazania thermalis». The Plant List. [Consulta: 5 juliol 2015].
* ↑ A Noms Botànics
* ↑ A Epítets Botànics

## Bibliografia

* Gibbs Russell, G. I., W. G. M. Welman, I. Retief, K. L. Immelman, G. Germishuizen, B. J. Pienaar, M. Van Wyk & A. Nicholas. 1987. List of species of southern African plants. Mem. Bot. Surv. S. Africa 2(1–2): 1–152(pt. 1), 1–270(pt. 2).
# Gazalbide

Gazalbide és un barri de la ciutat de Vitòria (Àlaba). Té una població de 2.595 habitants (2008). Es troba al nord-oest de la ciutat. Limita al nord amb el barri d'Arriaga-Lakua, a l'est amb Pilar i al sud amb Txagorritxu.

## Història

El polígon de Gazalbide va ser edificat entre els anys 1974 i 1976, sent la primera promoció del patrimoni municipal del sòl. Va ser construïda per una promotora municipal en col·laboració amb les caixes d'estalvi alabeses. El barri està format per torres d'apartaments i té un caràcter exclusivament residencial amb nombroses zones verdes.

## Equipaments

* Conservatori Municipal Jesús Guridi
* Col·legi Públic d'Educació Infantil i Primària Luis Dorao
* Residència d'ancians "Hermanitas de los Pobres".
* Institut Concertat San Viator
* CENTRE COMERCIAL GAZALBIDE
* Poliesportiu San Andrés

## Transport

| Nom | Destí Sentit Anada | Destí Sentit Tornada | Estacions a Gazalbide |
| Periférica | Circular. Sentit contrari agulles del rellotge | Circular. Sentit contrari agulles del rellotge | Jose Atxotegi/ Hospital Txagorritxu |
| Periférica | Circular. Sentit de les agulles del rellotge | Circular. Sentit de les agulles del rellotge | Jose Atxotegi 22 |
| CIRCULAR | Circular. Sentido de las agujas del reloj | Circular. Sentit de les agulles del rellotge | Honduras |
| UNIBERTSITATEA | Circular. Sentit contrari agulles del rellotge | Circular. Sentit contrari agulles del rellotge | Honduras |
| Tramvia de Vitòria. Línea 1 | Angulema | Ibaiondo (Vitòria) | Txagorritxu, Euskal Herria y Honduras |
| Tramvia de Vitòria Línea 2. | Angulema | Abetxuku | Honduras |
El Tramvia rodeja el barri, amb les parades de Txagorritxu, Boulevard de Euskal Herria y Honduras, situada entre el barri i El Pilar apropant-lo al Centre, Abetxuku i Arriaga-Lakua.

## Referències

* ↑ Medias, España Dirección General de Enseñanzas. Homenaje a Antonio Domínguez Ortiz. Catedrático del Instituto "Beatriz Galindo", de Madrid (en castellà). Ministerio de Educación, 1981. ISBN 978-84-369-0833-6.
* ↑ Vitoria en la Edad Media: actas del I Congreso de Estudios Históricos celebrado en esta ciudad del 21 al 26 de setiembre de 1981, en conmemoración del 800 aniversario de su fundación (en castellà). Vitoria-Gasteiz, 1982. ISBN 978-84-500-8052-0.
# Gadające głowy

Gadające głowy (polonès: Caps parlants) és un curtmetratge documental del director polonès Krzysztof Kieślowski fet el 1980.

## Argument

El 1979, Krzysztof Kieślowski va realitzar un peculiar estudi sociològic. Als polonesos de diferents edats, activitats i estatus social se'ls va fer quatre preguntes senzilles:
* En quin any vas néixer?
* Qui ets?
* Què és el més important per a tu?
* Què t'agradaria?
El resultat d'aquesta enquesta va ser un curtmetratge documental. Keslevsky va seleccionar les respostes de 44 persones i les va ordenar en ordre cronològic: del més jove al més gran. Durant 14 minuts, apareixen "caps parlants" a la pantalla un darrere l'altre i l'any de naixement de la persona es mostra a la cantonada inferior dreta. Partint de l'infant, que encara no sap parlar, passant per nens, escolars, estudiants, adults i gent gran, observem com canvien els desitjos de persones de diferents edats i en diferents situacions vitals. La pel·lícula és una mena de retrat col·lectiu de polonesos.

## Recompenses

* Menció honorífica al Festival Internacional de Curtmetratges d'Oberhausen (1981).

## Influència en el cinema

La pel·lícula va generar una sèrie d'obres similars. Entre ells hi ha el documental de la directora bielorusa Olga Dashuk Partret (2016). "Aquesta pel·lícula és un intent de crear un retrat col·lectiu dels bielorussos moderns, des de nadons fins a gairebé 100 anys d'edat. Responen diverses preguntes. Sobre el dol experimentat. Sobre què témer. Sobre el sentiment nacional. Sobre el més important per a ells. I sobre els somnis".

## Referències

* 1 2 3 «Gadające głowy» (en polonès). Інтэрнэт-база польскага кіно. «FilmPolski.pl». [Consulta: 12 setembre 2018].
* ↑ «Gadające głowy» (en polonès). Вэб-сайт «Filmweb.pl». «Filmweb.pl». [Consulta: 12 setembre 2018].
* ↑ Інга Астраўцова. «Партрэт. Фільм Вольгі Дашук» (en belarús). «Белсат», 30-01-2017. [Consulta: 12 setembre 2018].

## Bibliografia

Krzysztof Kieślowski, Danusia Stok. Kieślowski on Kieślowski / Edited by Danusia Stok. — London: Faber and Faber, 1993. — xxiii, 268 p. — ISBN 0-571-16733-0.

## Enllaços externs

* Gadające głowy a YouTube
# Gelera

* No s'ha de confondre amb Glacera.
Una gelera és una acumulació de neu o glaç que es forma a les muntanyes, com a conseqüència d'una diferència positiva entre la neu caiguda i la que es fon. Les glaceres es diferencien de les geleres, ja que aquestes darreres tenen un caràcter estacional o no permanent. A vegades i en indrets determinats –d'ombra permanent, o a molta alçada– duren molts anys, i d'altres vegades es fonen i desapareixen als mesos d'estiu; tampoc tenen moviment, ni hi ha flux de la neu a favor de la gravetat i no tenen una zona d'acumulació ni de fusió determinades.
Algunes geleres actuals són restes immobilitzades de les antigues glaceres que ocupaven les valls a les serralades de climes temperats. A les zones tropicals i equatorials no hi ha geleres, sí però algunes glaceres, i encara d'aquestes n'hi ha que estan a punt de desaparèixer.
Són molt freqüents als Pirineus i als Alps. A causa de l'efecte de fusió diürna i regel nocturn que es produeix a l'estiu en aquestes serralades, la seva superfície esdevé molt lliscant, i si, a més, la gelera fa pendent, pot resultar impracticable a peu.
L'aspecte inofensiu de les geleres és causa de nombroses caigudes i d'accidents potencialment greus, en les activitats de muntanya a l'estiu, que és, a més, quan està més freqüentada. El material imprescindible per a un trànsit segur per una gelera és la bota de muntanya equipada amb grampons.
# Geles

Els geles (en llatí gelae, en grec Γῆλαι o Γέλαι) eren un poble que vivia la vora de la mar Càspia, al districte avui anomenat Gilan un territori que segurament va prendre el nom d'aquest poble.
Probablement eren una branca del poble dels cadusis que ocupava aquells territoris. Estrabó divideix la riba de la mar Càspia (d'oest a est) entre els geles, cadusis, amardis, witis i anariaces. Si l'ordre en què els anomena Estrabó, és correcte, els geles eren els més propers a Armènia i vivien a l'est de l'Araxes o Kur.
Es deia que la seva terra era poc fructífera, i no es coneix pràcticament res de la seva història separats de la tribu dels cadusis. Plini el Vell considera que el nom de cadusis era grec, i el de geles, oriental, i designaven el mateix poble.

## Notes

* ↑ segons Estrabó
* ↑ segons Plutarc

## Referències

* ↑ Plini el Vell. Naturalis Historia, VI, 16
* ↑ Smith, William (ed.). «Gelae». Dictionary of Greek and Roman Geography (1854). [Consulta: 1r març 2021].
# Dolors Torrentó i Prim

Dolors Torrentó i Prim (Torres de Segre, Segrià, 1921) és una soprano catalana que actuava amb el nom de Lolita Torrentó.
Estudià a Barcelona amb el mestre Capdevila i després amb Mercè Capsir. El 1936 realitza concerts amb l'Orfeó Martinenc i el Sextet Toldrà, sota la direcció d'Emmanuel Bosser.
Debutà al Gran Teatre del Liceu el 1939, on ha interpretat una gran diversitat d'obres amb predomini del repertori alemany (Wagner, Humperdinck, Strauss). Ha actuat també als Estats Units, al Canadà i a Cuba. Ha enregistrat discs d'òpera i sarsuela.

## Referències

* 1 2 «Dolors Torrentó i Prim». Enciclopèdia Catalana.
* ↑ «Biografia». Liceu. [Consulta: 21 octubre 2019].
* ↑ «Teatros y conciertos». La Vanguardia, 10-05-1936, pàg. 10.
# Sant Ramon de Mont-roig del Camp

Sant Ramon de Mont-roig del Camp és una església de Mont-roig del Camp (Baix Camp) inclosa a l'Inventari del Patrimoni Arquitectònic de Catalunya.

## Descripció

Petita capella de planta quadrada situada dalt d'una roca, al punt més elevat d'un turó i amb la façana principal de cara el mar. Va ser construïda per primera vegada al 1826 per tal de guiar als mariners, però va ser restaurada al 1902. Tota ella presenta murs arrebossats emblanquinats i és molt senzilla igual que el seu interior; aquest també de parets blanques, mostra tres escultures de sants sobre un petit altar.

## Referències

* ↑ «Sant Ramon de Mont-roig del Camp». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 9 novembre 2018].

## Enllaços externs

* «Sant Ramon de Mont-roig del Camp». Mapa de recursos culturals. Diputació de Tarragona.
# Ninsar

Ninsar és un cràter sobre la superfície del planeta nan Ceres, situat amb el sistema de coordenades planetocèntriques a 32.63 ° de latitud nord i 266.08 ° de longitud est. Fa un diàmetre de 40 km. El nom va ser fet oficial per la UAI el quatre de desembre del 2015 i fa referència a Ninsar, deessa de les plantes i la vegetació de la mitologia sumèria.

## Referències

* ↑ "Ninsar". Gazetteer of Planetary Nomenclature. USGS Astrogeology Research Program. (anglès)
* ↑ Leach, Marjorie. ABC-CLIO. Guide to the Gods, 1992.
# Partit Liberal (Japó, 1881)

El Partit Liberal (自由党, Jiyū-tō) fou un partit polític del Japó. El partit fou fundat a finals de 1881 per Itagaki Taisuke i altres membres del Moviment per la Llibertat i els Drets del Poble així com de l'Aliança per a l'Establiment d'una Assemblea Nacional amb l'objectiu de fer activisme polític per a l'establiment d'un poder legislatiu democràtic al Japó i amb una ideologia que defensava l'existència d'una democràcia liberal sota una monarquia constitucional. La gran majoria dels seus membres provenien de l'antic estament samurai, descontents per la seua pèrdua de poder i prestigi social a mans del govern sorgit de la restauració Meiji. El Partit Liberal també demanava un sufragi semi-universal i l'establiment d'una assemblea legislativa electa a cada prefectura. El president del partit fou Itagaki i el vicepresident, Nobuyuki Nakajima. Altres importants membres del partit foren Gotō Shōjirō, Baba Tatsui, Tecchō Suehiro, Ueki Emori i Nakae Chōmin.
El govern Meiji va vore el creixement del Partit Liberal amb desconfiança, sospitant de possibles tendències cap al republicanisme. La visió imperial amb respecte el partit no va millorar quan començaren diveres revoltes de camperols inspirades o directament liderades per membres del partit. El Partit Liberal va decidir dissoldre-s el 29 d'octubre de 1884, a la vespra de l'incident de Chichibu.

## Referències

* Jansen, Marius B. (2000). The Making of Modern Japan. Cambridge: Harvard University Press. ISBN 9780674003347; OCLC 44090600
* Keene, Donald. (2002). Emperor of Japan: Meiji and His World, 1852–1912. New York: Columbia University Press. ISBN 978-0-231-12340-2; OCLC 46731178
* Sims, Richard. (2001). Japanese Political History Since the Meiji Renovation 1868–2000. New York: Palgrave Macmillan. ISBN 9780312239145; ISBN 9780312239152; OCLC 45172740
# S/2003 J 23

S/2003 J 23 és un satèl·lit natural retrògrad irregular del planeta Júpiter. Fou descobert l'any 2004 per un equip de la Universitat de Hawaii liderat per Scott Sheppard, a partir d'una sèrie de fotografies fetes entre el 5 i el 7 de febrer.

## Característiques

S/2003 J 23 té un diàmetre d'uns 2 quilòmetres, i orbita Júpiter a una distància mitjana de 22,740 milions de km en 700.538 dies, a una inclinació de 149 º a l'eclíptica (149° a l'equador de Júpiter), en una direcció retrògrada i amb una excentricitat de 0,3931.
Podria pertànyer al grup de Pasífae, compost pels satèl·lits irregulars retrògrads de Júpiter en òrbites entre els 23 i 24 milions de km i en una inclinació entre el 144,5° i els 158,3° .

## Denominació

Com que la seva òrbita encara no ha estat determinada amb precisió, el satèl·lit conserva la seva designació provisional que indica que fou el vint-i-tresè satèl·lit descobert al voltant de Júpiter l'any 2003.

## Vegeu també

* Júpiter
* Satèl·lits de Júpiter

## Referències

* ↑ URL de la referència: https://www.minorplanetcenter.net/mpec/K04/K04B81.html.
* ↑ «Natural Satellites Ephemeris Service», 08-01-2008.(anglès)
* 1 2 URL de la referència: https://minorplanetcenter.net/mpec/K21/K21BD6.html.
* ↑ URL de la referència: https://sites.google.com/carnegiescience.edu/sheppard/moons/jupitermoons.
* ↑ «IAUC 8281: S/2003 J 23; 2004Q; 2003lt, 2004R». Unió astronòmica internacional, 04-02-2004.(anglès)
* ↑ Sheppard, S. «Jupiter's Known Satellites».(anglès)
# Vogt

«Vogt» té aquests significats:
Biografies:
* Alfred Elton van Vogt (Manitoba, 1912 - Los Angeles, 2000), escriptor canadenc
* Carl Vogt (Gießen, 1817 – Ginebra, 1895), zoòleg, fisiòleg i geòleg alemany
* Gustav Vogt (Estrasburg, 1781 - París, 1870), oboista i compositor
* Gustav Vogt (pianista) (Gross-Tinz, 1823 - Eberswalde, 1888), pianista i compositor alemany
# George Olshevsky

George Olshevsky (12 de juny de 1946 - 12 de desembre de 2021) és un editor, escriptor, editor, paleontòleg amateur, i matemàtic independent. Viu a San Diego, Califòrnia.
Des de jove col·leccionava còmics i entre la seva joventut i finals de la dècada del 1980 va crear l'Official Marvel Index i en va publicar llistes i anotacions, per les quals va rebre un premi Inkpot en 1980.
Olshevsky manté una Llista de Gènere de Dinosaures comprensiva a la xarxa. És conegut per ser l'originador de la hipòtesi Els ocells venien primer en el debat de la descendència dels ocells, que indica que tots els dinosaures són descendents d'ancestres petits, arboris i potser voladors.

## Índex Marvel

* Marvel superheroes comic checklist, through September 1971, Toronto : Universidade de Toronto, 1971.
* The Marvel Comics Index, Toronto : G & T Enterprises, 1976.
* The Avengers, Defenders and Captain Marvel, Toronto : G & T Enterprises, 1976.
* The Amazing Spider-Man, Toronto : G & T Enterprises, 1976.
* Conan and the barbarians, Toronto : G & T Enterprises, 1976.
* The Mighty Thor, Toronto : G & T Enterprises, 1977.
* Heroes from Strange Tales, Toronto : G & T Enterprises, 1977.
* The Fantastic Four and the Silver Surfer, Toronto : G & T Enterprises, 1977.
* Heroes from Tales of suspense, Toronto : G & T Enterprises :
* Captain America, 1978.
* Iron Man and others, 1978.
* Heroes from Tales to Astonish, Toronto : G & T Enterprises :
* The Incredible Hulk, 1978.
* The Sub-Mariner and Others, 1978.
* The comic book price guide, 1980-1981 : books from 1900--present included: catalogue & evaluation guide (dir.), Cleveland: R.M. Overstreet, 1980.
* X-Men, San Diego et Toronto : G. Olshevsky and T. Frutti, 1981.
* Daredevil, San Diego : G. olshevsky, 1982.
* Unknown worlds of science fiction,[S.l. : G. Olshevsky, 1983].
* An annotated Spider-Man chronology, [S.l. : G. Olshevsky, 1984]
* Official Marvel index to the Fantastic Four, Nova York: Marvel Comics Group, 1985.
* The official Marvel index to the Amazing Spider-Man, Nova York : Marvel Comics Group, 1985.
* The official Marvel index to Marvel Team-Up featuring Spider-Man, Nova York : Marvel Comics Group, 1986.
* The official Marvel index to the X-Men, Nova York : Marvel Comics, 1987.
* The official Marvel index to the Avengers, Nova York : Marvel Comics, 1987-1988.

## Referències

* ↑ Robert G. Weiner. Marvel graphic novels and related publications: an annotated guide to comics, prose novels, children's books, articles, criticism and reference works, 1965-2005. [S.l.]: McFarland, 2008. 14 p. ISBN 9780786425006
* ↑ Olshevsky, G. (1994). "The birds first? A theory to fit the facts - evolution of reptiles into birds". Omni, June, 1994
* ↑ The ‘Birds Come First’ hypothesis of dinosaur evolution
* ↑ «George Olshevsky - 'Dinogeorge». Arxivat de l'original el 2017-04-06. [Consulta: 5 abril 2017].

## Enllaços externs

* Llista de gènere de dinosaures Arxivat 2011-07-15 a Wayback Machine. (anglès)
* Pàgina principal de Polyhedra (anglès)
* Glosari multidimensional (anglès)
* George Olshevsky al wikia de Marvel
# Jollibee

Jollibee és una cadena multinacional filipina de restaurants de menjar ràpid propietat de Jollibee Foods Corporation (JFC). A l'abril de 2018, JFC tenia un total de prop de 1.200 punts de venda de Jollibee a tot el món; amb presència al sud-est asiàtic, a l'Orient Mitjà, a Àsia oriental (Hong Kong i Macau), a Amèrica del Nord, a Europa (Itàlia i el Regne Unit).

## Referències

* ↑ «Jollibee lands in Europe». Malaya Business Insights, 05-04-2018 [Consulta: 6 abril 2018]. Arxivat 6 April 2018$^{[Datemismatch]}$ a Wayback Machine. «Còpia arxivada». Arxivat de l'original el 2018-04-06. [Consulta: 19 juliol 2019].
* ↑ «Blockbuster lines greet Jollibee’s first store opening in Milan, Italy» (en anglès).
* ↑ «Epic 18-HOUR queues as opening of 'Asian KFC' 🐔 shop Jollibee sparks huge crowds in London» (en anglès). The Sun, 20-10-2018.

## Enllaços externs

* Jollibee - Lloc web oficial
# Diego-Suárez

«Diego-Suárez» té aquests significats:
* Diego-Suárez, nom europeu (i també emprat per molts malgaixos) de la ciutat de Antsiranana, ciutat al nord capital de l'ètnia antakarana.
* Diego-Suárez, antiga colònia francesa (1886-1896)
# Gabriel Loeschbor

Gabriel Loeschbor (Santa Fe, 4 de juny de 1977) és un futbolista argentí, que ocupa la posició de defensa.
Comença la seua carrera en 1997 al Rosario Central, on juga fins al 2001 assolint les semifinals de la Copa Libertadores d'eixe any. Al mateix 2001 va fitxar per Racing Club, ajudant al seu equip a guanyar l'Apertura 2001, posant fi a una sequera de 35 anys per al club racinguista. El defensa va ser titular i va marcar al darrer partit davant Vélez Sársfield.
Aquesta fita va atraure l'atenció de diversos clubs europeus, fitxant pel francès Rennes el 2002. A l'any següent canvia al Real Murcia de la primera divisió espanyola.
El 2004 retorna al seu país per a jugar amb San Lorenzo i River Plate, així com una segona etapa a Rosario Central. El 2006 signa amb Arsenal de Sarandí, amb qui es classifica per a la Copa Sudamericana 2007 i la Libertadores 2008. Posteriorment hi milita a Gimnasia de Jujuyi a Independiente Rivadavia.

## Enllaços externs

* Fitxa del jugador
# Gabriel Lluch i Anfruns

Gabriel Lluch i Anfruns (1857 - Sant Cugat del Vallès, 1914) fou un advocat i polític barceloní, alcalde de Barcelona (1904-1905).
Era advocat i propietari d'empreses que treballaven amb l'Ajuntament de Barcelona. També fou redactor de La Crónica de Cataluña i soci de l'Ateneu Barcelonès. Fou un dels fundadors del Círculo Catalán Liberal Monárquico seguidor de Germán Gamazo y Calvo. A les eleccions municipals de 1887 fou regidor de l'Ajuntament de Barcelona pel Partit Liberal Fusionista i formà part de la regidoria de cultura durant els diversos mandats de Francesc de Paula Rius i Taulet. Fou alcalde de Barcelona de juliol de 1904 a juliol de 1905. Com a membre de la Junta de Museus va delegar la seva representació a Josep Pella i Forgas. També va participar en el I Congrés Internacional de la Llengua Catalana i va donar la vara d'alcalde a la Mare de Déu del Pilar de Saragossa.

## Referències

* 1 2 Boronat i Trill, Maria-Josep. La política d'adquisicions de la Junta de Museus, 1890-1923. Barcelona: Publicacions de l'Abadia de Montserrat, 1999, p. 88. ISBN 848415095X.
* ↑ Congrés Internacional Antoni M. Alcover (17-21 de desembre de 2001 : Palma); Guiscafrè, Jaume (cur.); Picornell, Antoni (cur.). Actes del congrés internacional Antoni M. Alcover. Barcelona: Publicacions de l'Abadia de Montserrat, 2003, p. 402. ISBN 8484155595.
* ↑ «Vara que no aparece». La Publicidad, 05-05-1908. [Consulta: 23 desembre 2015].

## Bibliografia

* Julià Cèlia Canyelles. Els governs de la ciutat de Barcelona (1875-1930). Ajuntament de Barcelona, 2013, p. 189-190. ISBN 978-84-9850-461-3.
# Tuncay Şanlı

Tuncay Volkan Şanlı (16 de gener de 1982) és un exfutbolista turc de la dècada de 2000.
Fou 80 cops internacional amb la selecció turca.
Pel que fa a clubs, defensà els colors de Sakaryaspor, Fenerbahçe SK, Middlesbrough, Stoke City i VfL Wolfsburg.

## Palmarès
### Fenerbahçe

* Süper Lig: 2003-04, 2004-05, 2006-07

## Referències

* ↑ «Turkey - T. Şanlı - Profile with news, career statistics and history - Soccerway».
* ↑ «Tuncay is new captain» (en turc). ekolay.net [Consulta: 15 gener 2009].
* ↑ «'A' National Team statistics» (en turc). Turkish Football Federation. [Consulta: 11 agost 2009].
* ↑ Tuncay Şanlı a National-Football-Teams.com (anglès)
* ↑ «Fenerbahçe exact their revenge». UEFA.com [Consulta: 8 desembre 2004].
* ↑ Taylor, Daniel «United sink to Turkish delight». The Guardian [Londres], 09-12-2004 [Consulta: 9 desembre 2004].
* ↑ «Boro agree terms with Turk Tuncay». BBC Sport [Consulta: 3 juny 2007].
* ↑ «Boro wrap up Tuncay move». football.co.uk [Consulta: 22 juny 2007].
* ↑ «Turkey skipper Tuncay joins potters in £5m deal». ESPN. Arxivat de l'original el 30 d'agost 2009. [Consulta: 28 agost 2009].
* ↑ «Tuncay and Huth complete moves». MFC. Arxivat de l'original el 31 d'agost 2009. [Consulta: 28 agost 2009].
* ↑ «Tuncay Completes Wolfsburg Move». vfl-wolfsburg.de. Arxivat de l'original el 27 de setembre 2011. [Consulta: 31 gener 2011].
* ↑ «Tuncay Sanli». Soccerway. [Consulta: 9 març 2014].
* ↑ «Tuncay Şanlı (Umm Salal) @ Maçkolik» (en turc). [Consulta: 31 juliol 2014].